                


 REPUBLIKA HRVATSKA

   BRODSKO- POSAVSKA ŽUPANIJA

         OPĆINA SLAVONSKI ŠAMAC


    OPĆINSKO VIJEĆE

KLASA:024-02/26-01/2
URBROJ:2178-9-02/01-26-2
Slavonski Šamac, 15. lipanj 2026. godine

Z A P I S N I K

s 8. sjednice Općinskog vijeća Općine Slavonski Šamac održane 15. lipnja  2026. godine s početkom u 20:07 sati u vijećnici Općine Slavonski Šamac.
Nazočni: Marko Ćosić, predsjednik Općinskog vijeća, Kristina Brlečić, Barbara Branković, Ivica Malnar, Josip Vuksanović, Katica Stefanović, Andrijana Vođinac  članovi Općinskog vijeća, Branislav Milinović, općinski načelnik, Marija Tomašević, komunalni redar Općine Slavonski Šamac i Marija Mijić, administrativni tajnik u svojstvu zapisničara.
Nisu nazočni: Janja Zubović (najavila da će kasniti), Anto Parađiković (ispričao se).
Marko Ćosić, predsjednik Općinskog vijeća, pozdravio je sve nazočne. Konstatirao je da  je od 9 vijećnika prisutno 7 članova Općinskog vijeća te se sjednica može održati.
Zatim je predložio slijedeći dnevni red:

Vijećnička pitanja

Usvajanje Zapisnika sa 7. sjednice Općinskog vijeća Općine Slavonski Šamac.

1. Prijedlog Godišnjeg izvještaja o izvršenju Proračuna Općine Slavonski Šamac od 01.01.2025. godine do 31.12.2025. godine.

1.a) Prijedlog Odluke o usvajanju Izvješća o izvršenju Programa građenja komunalne infrastrukture na

       Području općine Slavonski Šamac za 2025. godinu.

1.b) Prijedlog Odluke o usvajanju Izvješća o izvršenju Programa održavanja komunalne infrastrukture

       za 2025. godinu.

1.c) Prijedlog Zaključka o prihvaćanju Izvješća o izvršenju Programa financiranja socijalne skrbi

       Općine Slavonski Šamac za 2025. godinu.

1.d) Prijedlog Zaključka o prihvaćanju Izvješća o izvršenju Programa javnih potreba u području

       društvenih djelatnosti za koje se sredstva osiguravaju u Proračunu Općine Slavonski Šamac u 

       2025. godini.

1.e) Prijedlog Zaključka o prihvaćanju Izvješća o izvršenju Programa utroška naknade za zadržavanje 

       nezakonito izgrađenih zgrada u prostoru u 2025. godini.

2. Prijedlog Zaključka o Izvješću Povjerenstva za popis dugotrajne imovine, sitnog inventara, novčanih sredstava obveza i potraživanja Općine Slavonski Šamac sa stanjem na dan 31.12.2025. godine.

3.  Prijedlog Odluke o raspodjeli rezultata poslovanja na dan 31.12.2025. godine.

4.  Prijedlog Odluke o usvajanju Izvješća o radu općinskog načelnika Općine Slavonski Šamac za   

     razdoblje od 1.7.2025. godine do 31.12.2025. godine.

5. Prijedlog Odluke: Odluka o prijedlogu za imenovanje suca porotnika za Županijski sud u Slavonskom Brodu.

6. Prijedlog Odluke o mjerilima za naplatu usluga Dječjeg vrtića „Vila Zvončica“ od roditelja /skrbnika-korisnika usluga za pedagošku godinu 2026./2027.

7.Prijedlog Odluke o davanju prethodne suglasnosti na Statutarnu Odluku o I. izmjenama i dopunama Statuta Dječjeg vrtića „Vila Zvončica“

8. Odluka o davanju prethodne suglasnosti na Pravilnik o izmjenama i dopunama Pravilnika o unutarnjem ustrojstvu i načinu rada Dječjeg vrtića „Vila Zvončica“.

9. Razno.
Predsjednik Općinskog vijeća je naglasio da je dnevni red dopunjen  s tri točke  vezano za akte Dječjeg vrtića „Vila Zvončica“ (zbog hitnosti)  i to točkama 6,7. i 8. dok je točka Razno iz poziva za sjednicu postala 9. S obzirom da drugih prijedloga za izmjenu i dopunu dnevnog reda nije bilo, predsjednik Općinskog vijeća  dao je na usvajanje predloženi  dnevni red. Nakon glasovanja je konstatirao da je isti usvojen sa 7 (sedam) glasova ZA-JEDNOGLASNO.
Vijećnička pitanja:

Katica Stefanović, vijećnica: “Dobili smo informaciju da je u Općini bila kontrola. Kakva kontrola je bila  i postoji li nalaz iste?“
Branislav Milinović, načelnik je odgovorio da smo imali nadzor Državnog ureda za reviziju čiji nalaz još uvijek nije gotov , odnosno nismo ga dobili te da smo imali inspekcijski nadzor od strane MUP-a Ravnateljstva CZ u svezi provođenja mjera zaštite od požara  o čemu je sastavljen Zapisnik i postoji nalaz.

Katica Stefanović, vijećnica je pitala u ime mještana da li se planira riješiti nabava hladnjaka u Kruševici u Društvenom domu s obzirom da je  najam značajno poskupio te naglasila da ima prigovor mještana da klime ne rade u Društvenom domu u Slavonskom Šamcu.
Branislav Milinović načelnik je odgovorio da se slaže s činjenicom da treba Društvene domove opremiti s novim dodatnim hladnjacima i da se radi na tome, a da klime u Društvenom domu u Slavonskom Šamcu rade i na istima je neki dan napravljen redovni servis.

Što se tiče povišenja cijene najma Društvenih domova i dalje smatra da je prihvatljivije nego najam šatora koji za 300 osoba košta cca 1.500, 00 EUR.

Na sjednicu je došla Janja Zubović, vijećnica.

S obzirom da više nije bilo vijećničkih pitanja, predsjednik Općinskog vijeća je dao na razmatranje Zapisnik sa 7. sjednice Općinskog vijeća Općine Slavonski Šamac. Nitko nije imao primjedbu na isti, stoga je isti dao na glasovanje. Nakon glasovanja je konstatirao da su članovi Općinskog vijeća sa 6 (ŠEST) glasova ZA- i 2 (DVA) glasa PROTIV usvojili Zapisnik sa 7. sjednice Općinskog vijeća.

1. Prijedlog Godišnjeg izvještaja o izvršenju Proračuna Općine Slavonski Šamac od 01.01.2025. godine do 31.12.2025. godine.

Marko Ćosić, predsjednik Općinskog vijeća je predložio vijećnicima da se razmatraju zajedno točke dnevnog reda od 1 do 1e s obzirom da su usko povezane. Većina vijećnika se  složila s tim prijedlogom  6 ZA i 2 SUZDRŽANA.
Marko Ćosić, predsjednik Općinskog vijeća je rekao da je Godišnje izvješće o izvršenju proračuna napravljeno sukladno Zakonu o proračunu te je zamolio vijećnike da ukoliko ima potrebe zatraže potrebita pojašnjenja.
Katica Stefanović, vijećnica je zatražila pojašnjenje plana i izvršenja stavke  rashoda prema funkcijskoj klasifikaciji planiranih u iznosu od 1.417.000,00 eur, a izvršeno 406.658,93 ER (unapređenje stanovanja zajednice).
Branislav Milinović, općinski načelnik je odgovorio da se radi o projektima koji su planirani u 2025. godini u cijelosti (npr. Pilot projekt zelene urbane obnove i sl.), a provodi se što se tiče financijskih sredstava uglavnom u ovoj godini). Naglasio je da je uz suglasnost Ministarstva izvršena prenamjena dijela projekta/prostora tako da će u dijelu zgrade biti smješten Dom zdravlja, ambulanta dentalne medicine i možda ljekarna.
Katica Stefanović, vijećnica :“Zar u toj zgradi nije bio planiran dnevni boravak za starije osobe ?“

Branislav Milinović, načelnik je odgovorio da će u dijelu zgrade biti dnevni boravak za umirovljenike.
Katica Stefanović, vijećnica:“ Zar u žutoj zgradi nije trebala biti ljekarna  i zar ona nije namijenjena za korištenje u društvene svrhe?“

Branislav Milinović, načelnik je odgovorio da se i koristi u društvene svrhe i da se može prenamijeniti.

Katica Stefanović, vijećnica je zatražila pojašnjenje stavki troškova za advent 19.849,88 EUR i proslavu Dana Općine  15.320,99 EUR koji su prema njenom mišljenju preveliki, odnosno dosta povećani u odnosu na 2024. godinu osobito stavka za advent.

Branislav Milinović, načelnik je rekao da se na stavci advent knjiži sve što je vezano za to vrijeme što podrazumijeva i stavljanje i skidanje božićnih ukrasa (malo veća stavka) te sve ostalo šator, svirači itd.
Katica Stefanović, vijećnica je  ponovila da ipak smatra da je previše novca potrošeno na dvije manifestacije Advent i Dan Općine dok se za umirovljenike nije moglo izdvojiti za Božićnice. Također je naglasila da se tokom godine provode manifestacije Ivanjski Krijesovi, šaranski kup, i sl i za njih se izdvoji puno manje novca udrugama, a u rangu su sa spomenutim manifestacijama. .Zatražila je pismeno očitovanje glede troškova proslave Adventa i Dana Općine Slavonski Šamac.

Branislav Milinović, općinski načelnik je rekao da je svaka Udruga čiji projekt Općina sufinancira sukladno odredbama iz potpisanog ugovora o dodjeli sredstava dužna istaknuti da je projekt sufinanciran od strane Općine (vidljivost projekta) jer i sama Općina ako dobije novac za pojedini projekt iz Ministarstava ima obvezu osigurati vidljivost svakog projekta.

Andrijana Vođinac, vijećnica je istaknula da sredstva koje Udruga Mame dobije od Općine za sufinanciranje manifestacije Ivanjski krijesovi nisu dostatna, a da njihova Udruga uvijek istakne da je sufinancirano od strane Općine i da tu ne vidi problem.
Katica Stefanović, vijećnica je tražila pojašnjenje  potraživanja krediti za žene i mlade.

Branislav Milinović, općinski načelnik je odgovorio da se radi o kreditima koji su dodijeljeni još 2004. godine, da svi nisu iste vratili zbog čega su nastala potraživanja i za kamate. U njegovom mandatu uspio je riješiti mirnim putem dva slučaja nevraćenih kredita (Adela Kramarić Božić i Lovro Šunić za brata), ostala su još dva potraživanja za spomenute kredite koja također pokušavano riješiti mirnim putem uz angažman odvjetnika.

Katica Stefanović, vijećnica je zatražila pojašnjenje velikih potraživanja za komunalnu naknadu i grobne naknade, smatra da nije u redu da jedni plaćaju svoje obveze a drugi ne .

Branislav Milinović, općinski načelnik je odgovorio da smo krenuli s ovrhama, opomenama prema većim konstantnim dužnicima, da postoji mogućnost i obročne otplate  i da takvih slučajeva već imamo, naglasio je da ćemo nastojat također smanjiti navedena potraživanja.
Katica Stefanović, vijećnica je tražila pojašnjenje kratkoročne obveze po kreditu.

Branislav Milinović, općinski načelnik je odgovorio da smo do sada koristili samo dio sredstava odobrenog kreditai to na temelju ispostavljenih situacija, vrtić je završen, a očekujemo malo veće situacije za Pilot projekt zelene urbane obnove pa ćemo morati koristi ostatak kredita. Kamate idu samo na iznos koji koristimo. Na kraju je rekao da se planira početak projekta izgradnje Trga ispred Novog društvenog doma i da će nam i za taj projekt vjerojatno trebati kredit.
Katica Stefanović, vijećnica je pitala da li su naplaćena potraživanja za ZNS-ove za zaželi i vrtić.

Branislav Milinović, općinski načelnik je odgovorio da jesu.

Katica Stefanović, vijećnica je pitala šta je s plavim automobilom pokojnog Franje Vuksanovića.

Branislav Milinović, općinski načelnik je odgovorio da je prema naputku našeg odvjetnika isti garažiran i da se ne smije konzumirati/koristiti jer bi tada kao zakonski nasljednici morali vratiti i kredite koji su ostali iza pokojnog Franje Vuksanovića, banka je obavještena o istome i zatraženo je od njih da vozilo odvezu što do sada nije učinjeno.

Katica Stefanović, vijećnica je pitala šta je s projektom ceste Mostogradnja.
Branislav Milinović, općinski načelnik je rekao kao i ranije da nam je projekt pao na natječaju iz razloga jer je Agencija za plaćanja u poljoprivredi  utvrdila da se ne radi o jednoj građevinskoj cjelini s obzirom da je cesta od Kulaka do Veselića rampe smještena na tri katastarske čestice. Istaknuo je da smo se žalili i u žabi naveli da se radi o jednoj cesti o jednoj građevinskoj dozvoli, u međuvremenu su tražili pravomoćnost građevinske dozvole, sredstva za te namjene su potrošena i naš projekt je završio ispod crte za prolazak. Trenutno je predmet na sudu jer smo podnijeli tužbu, zastupa nas odvjetnica Jadranka Sloković koja će se naplatiti od Ministarstva a ako izgubimo slučaj neće za nas biti troškova.

Katica Stefanović, vijećnica: “Koliko taj postupak može trajati?“

Branislav Milinović, općinski načelnik je odgovorio da može trajati  i pet godina, da su sad već troškovi izgradnje ceste i preko milijun EUR što je dvostruko više i na kraju i ako dobijemo sud morat ćemo tražiti druge izvore financiranja ako ostanemo pri projektu.

Katica Stefanović, vijećnica je pitala da li je raspisan natječaj za dodjelu financijske pomoći novootvorenim obrtima i poduzećima.

Branislav Milinović, općinski načelnik je odgovorio da nije ali će biti objavljen za koji dan
Branislav Milinović, općinski načelnik je dobio podatke od knjigovođe putem poruke o troškovima Adventa te ih pročitao (šator, glazba, vino, vatromet i sve prije navedeno).

Katica Stefanović, vijećnica je rekla da smatra da vatromet u sedam sati navečer zaista nema smisla te da su mnogi gradovi i Općine odustali od istoga te je zatražila dostavu troškova Adventa i Dana Općine pisanim putem.
S obzirom da se više nitko nije javio za raspravu predsjednik Općinskog vijeća je dao na glasovanje prijedlog Godišnjeg  izvještaja o izvršenju Proračuna Općine Slavonski Šamac od 01.01.2025. godine do 31.12.2025. godine kao i prijedloge točaka dnevnog reda do točke 1e. Nakon glasovanja je konstatirao da su članovi Općinskog vijeća sa (ŠEST) glasova ZA i 2 (DVA) SUZDRŽANA glasa donijeli 
GODIŠNJI IZVJEŠTAJ
O IZVRŠENJU PRORAČUNA OPĆINE SLAVONSKI ŠAMAC 

OD 01.01.2025. GODINE DO 31.12.2025. GODINE

KLASA:400-05/26-01/1

URBROJ:2178-9-02-26-3

1.a) Prijedlog Odluke o usvajanju Izvješća o izvršenju Programa građenja komunalne infrastrukture na

       području općine Slavonski Šamac za 2025. godinu.
Po prethodno provedenom glasovanju članovi Općinskog vijeća sa (ŠEST) glasova ZA i 2 (DVA) SUZDRŽANA glasa donijeli su
ODLUKU
O PRIHVAĆANJU IZVJEŠĆA O IZVRŠENJU PROGRAMA GRAĐENJA  KOMUNALNE INFRASTRUKTURE NA PODRUČJU OPĆINE SLAVONSKI ŠAMAC ZA 2025. GODINU

KLASA:363-04/24-02/2

URBROJ:2178-9-02-26-4

1.b) Prijedlog Odluke o usvajanju Izvješća o izvršenju Programa održavanja komunalne infrastrukture

       za 2025. godinu.

Po prethodno provedenom glasovanju članovi Općinskog vijeća sa (ŠEST) glasova ZA i 2 (DVA) SUZDRŽANA glasa donijeli su
ODLUKU
O PRIHVAĆANJU IZVJEŠĆA O IZVRŠENJU PROGRAMA ODRŽAVANJA

 KOMUNALNE INFRASTRUKTURE  ZA 2025. GODINU

KLASA:363-04/24-02/3

URBROJ:2178-9-02-26-4

1.c) Prijedlog Zaključka o prihvaćanju Izvješća o izvršenju Programa financiranja socijalne skrbi

       Općine Slavonski Šamac za 2025. godinu.

Po prethodno provedenom glasovanju članovi Općinskog vijeća sa (ŠEST) glasova ZA i 2 (DVA) SUZDRŽANA glasa donijeli su
ZAKLJUČAK
O PRIHVAĆANJU IZVJEŠĆA O IZVRŠENJU PROGRAMA FINANCIRANJA SOCIJALNE SKRBI 

OPĆINE SLAVONSKI ŠAMAC ZA 2025. GODINU

KLASA:550-01/24-02/6

URBROJ:2178-9-02-26-5

1.d)  Prijedlog Zaključka o prihvaćanju Izvješća o izvršenju Programa javnih potreba u području

       društvenih djelatnosti za koje se sredstva osiguravaju u Proračunu Općine Slavonski Šamac u 

       2025. godini.
Po prethodno provedenom glasovanju članovi Općinskog vijeća sa (ŠEST) glasova ZA i 2 (DVA) SUZDRŽANA glasa donijeli su

ZAKLJUČAK
O PRIHVAĆANJU IZVJEŠĆA O IZVRŠENJU PROGRAMA JAVNIH POTREBA U PODRUČJU DRUŠTVENIH DJELATNOSTI  ZA KOJE SE SREDSTVA OSIGURAVAJU U PRORAČUNU OPĆINE SLAVONSKI ŠAMAC U 2025. GODINI
KLASA:024-02/24-02/2

URBROJ:2178-9-02-26-4

1.e) Prijedlog Zaključka o prihvaćanju Izvješća o izvršenju Programa utroška naknade za zadržavanje 

       nezakonito izgrađenih zgrada u prostoru u 2025. godini.

Po prethodno provedenom glasovanju članovi Općinskog vijeća sa (ŠEST) glasova ZA i 2 (DVA) SUZDRŽANA glasa donijeli su

ZAKLJUČAK
O PRIHVAĆANJU IZVJEŠĆA O IZVRŠENJU PROGRAMA UTROŠKA NAKNADE

ZA ZADRŽAVANJE NEZAKONITO IZGRAĐENIH ZGRADA U PROSTORU U 2025. GODINI.

KLASA: 361-04/24-01/2
URBROJ: 2178-9-02-26-3
2.Prijedlog Zaključka o Izvješću Povjerenstva za popis dugotrajne imovine, sitnog inventara,     novčanih sredstava obveza i potraživanja Općine Slavonski Šamac sa stanjem na dan 31.12.2026. godine.
Marko Ćosić, predsjednik Općinskog vijeća je otvorio raspravu.
S obzirom da se nitko nije javio za raspravu, predsjednik Općinskog vijeća je dao na glasovanje prijedlog Zaključka, a nakon glasovanja je konstatirao da su članovi Općinskog vijeća sa 6 (ŠEST) glasova ZA- i 2 (DVA) SUZDRŽANA glasa, donijeli 
ZAKLJUČAK 

O IZVJEŠĆU POVJERENSTVA ZA POPIS DUGOTRAJNE  IMOVINE, SITNOG INVENTARA, NOVČANIH SREDSTAVA OBVEZA I POTRAŽIVANJAOPĆINE SLAVONSKI ŠAMAC SA STANJEM NA DAN 31.12.2025. GODINE

KLASA:406-04/25-01/1

URBROJ:2178-9-02-26-7

2. Prijedlog Odluke o raspodjeli rezultata poslovanja na dan 31.12.2025. godine.
Marko Ćosić, predsjednik Općinskog vijeća je otvorio raspravu.

S obzirom da se nitko nije javio za raspravu, predsjednik Općinskog vijeća je dao na glasovanje prijedlog Odluke. Nakon glasovanja je konstatirao da su članovi Općinskog vijeća sa 6 (ŠEST) glasova ZA i 2 (DVA) suzdržana glasa donijeli
O D L U K U

O RASPODJELI REZULTATA POSLOVANJA NA DAN 31.12.2025.G.
KLASA:400-05/26-01/1

URBROJ:2178-9-02-26-4

4.  Prijedlog Odluke o usvajanju Izvješća o radu općinskog načelnika Općine Slavonski Šamac za   

     razdoblje od 1.7.2025. godine do 31.12.2025. godine.

Marko Ćosić, predsjednik Općinskog vijeća je zamolio predlagatelja da pojasni predloženu točku dnevnog reda.

Branislav Milinović, načelnik Općine Slavonski Šamac je zamolio vijećnike da postave konkretna pitanja glede navedenog Izvješća kojeg su svi dobili uz poziv za sjednicu.
Katica Stefanović, vijećnica: “U kojoj je fazi izgradnja dječjeg vrtića?“

Branislav Milinović, načelnik je odgovorio da je izgradnja dječjeg vrtića završena,  da je u petak tehnički pregled nakon kojeg ako sve bude u redu očekujemo uporabnu dozvolu. Naglasio je da smo se prijavili na javni natječaj za opremanje dječjeg vrtića i na istom smo prošli te očekujemo potpisivanje Ugovora  s Ministarstvom demografije i useljeništva  čija je vrijednost do 44.999,00 EUR, također je u tijeku postupak javne nabave za navedeni projekt i  da nakon opremanja  očekujemo još jednu inspekciju Ministarstva  obrazovanja koje mora dati također dozvolu za rad vrtića. Na kraju je rekao da bi ako sve bude u redu vrtić mogao krenuti s radom do kraja godine.
Katica Stefanović, vijećnica. “Zašto se tek sad obavještava ljude o održavanju javnih površina?“
Branislav Milinović, načelnik je odgovorio da su nam značajno smanjeni prihodi od poreza na dohodak s obzirom da se nalazimo u skupini P1 te da moramo voditi računa o prihodima i izdacima, a jedan od izdataka je održavanje javnih površina koje smo do ovih godina održavali na malo drugačiji način. Naglasio je da će se svakako nastojati da javne površine budu uredne.

Katica Stefanović, vijećnica je pitala šta je s ulagačima u Industrijsku zonu.

Branislav Milinović, načelnik je odgovorio da su trenutno tri nova investitora u Poslovnoj zoni.
BGW-Flex d.o.o. je u postupku ishođenja građevinske dozvole, M.M. Muller  ima problem s dokumentacijom , odnosno  registracijom firme zbog neke pogreške u imenu direktora zbog čega dolaze sad u šestom ili sedmom mjesecu radi ispravka odnosno rješavanja nastalog problema, dok Metal Majstor ovisi o ove dvije firme. Općina očekuje da će se sve riješiti pozitivno i da će biti što više radnih mjesta.
Katica Stefanović, vijećnica je pitala koliko radnih mjesta se planira u našem vrtiću.

Branislav Milinović, općinski načelnik je odgovorio da planiramo uposliti četiri odgajatelja.

Katica Stefanović, vijećnica je pitala šta je s kanalizacijom i plinofikacijom.

Branislav Milinović, općinski načelnik je odgovorio da je još u tijeku projekt Brod 2  dok će vjerojatno kanalizacija biti u projektu Brod 3, a što se tiče plinofikacije u tijeku je ishođenje lokacijske i građevinske dozvole što će potrajati.
S obzirom da se više nitko nije javio za raspravu, predsjednik Općinskog vijeća je dao na glasovanje prijedlog Odluke.

Nakon glasovanja je konstatirao da su članovi Općinskog vijeća sa 6 (ŠEST) glasova ZA i 2 (DVA) SUZDRŽANA glasa, donijeli
ODLUKU

O USVAJANJU IZVJEŠĆA O RADU OPĆINSKOG NAČELNIKA

OPĆINE SLAVONSKI ŠAMAC ZA RAZDOBLJE OD 1.7.2025. GODINE DO 31.12.2025. GODINE

KLASA: 024-01/25-02/4
URBROJ:2178-9-02-26-4

5. Prijedlog Odluke: Odluka o prijedlogu za imenovanje suca porotnika za Županijski sud u Slavonskom Brodu. 
Marko Ćosić, predsjednik Općinskog vijeća je pojasnio da se ovim prijedlogom za suca porotnika za Županijski sud predlaže gosp. Tomislav Milošević kao nestranačka osoba i osoba koja je dala svoju privolu .
Katica Stefanović, vijećnica je pitala šta je s prethodnim prijedlogom kojim smo predložili gosp. Ivana Vuksanovića iz Slavonskog Šamca.

Marko Ćosić, predsjednik Općinskog vijeća je odgovorio da on ne može biti predložen jer je stranački opredijeljen i stoga se ovim prijedlogom također prvobitni prijedlog stavlja van snage.
S obzirom da se nitko nije javio za riječ predsjednik Općinskog vijeća je dao  na glasovanje prijedlog Odluke. Nakon glasovanja je konstatirao da su članovi Općinskog vijeća s 8 (OSAM) glasova ZA-JEDNOGLASNO donijeli
ODLUKU

O PRIJEDLOGU ZA IMENOVANJE SUCA

POROTNIKA ZA ŽUPANIJSKI SUD U SLAVONSKOM BRODU

KLASA: 024-02/26-02/1

URBROJ: 2178-9-02-26-6

6. Prijedlog Odluke o mjerilima za naplatu usluga Dječjeg vrtića „Vila Zvončica“ od roditelja /skrbnika-korisnika usluga za pedagošku godinu 2026./2027.
Marko Ćosić, predsjednik Općinskog vijeća je zamolio predlagatelja da pojasni predloženu točku dnevnog reda.
Marija Tomašević, predsjednica Upravnog vijeća Dječjeg vrtića „Vila Zvončica“ je  ispred predlagatelja pojasnila razlog donošenja ovog akta. Između ostalog je istaknula da svaki osnivač za svoj vrtić mora donijeti predloženu Odluku kako bi se napravila zajednička Odluka od strane matičnog vrtića u Donjim Andrijevcima koja mora biti na javnom savjetovanju. Također je istaknula da su na jednoj od koordinacija osnivača utvrdili da je ekonomska cijena vrtića 550,00 EUR te da se predlaže da udio roditelja u toj cijeni bude 150,00 EUR a ostalo će snositi osnivači. 

Katica Stefanović, vijećnica :“Zašto je cijena ista za sve ?“

Branislav Milinović, općinski načelnik je odgovorio da programi koštaju isto.

Marija Tomašević, predsjednica Upravnog vijeća Dječjeg vrtića „Vila Zvončica“ je dodala da je za sada tako predloženo a kad se krene s radom možda će se cijena i smanjiti.

Branislav Milinović, općinski načelnik je naglasio da svakako treba gledati financijsku održivost vrtića.
Katica Stefanović, vijećnica: “Ima li kakvih financijskih projekcija?“

Branislav Milinović, općinski načelnik je odgovorio da za sada nema, te da je to jedna od glavnih demografskih mjera.

Katica Stefanović, vijećnica: “Ima li neka prednost kod upisa?“

Branislav Milinović, općinski načelnik je odgovorio da će svakako biti bodovanje  kojim bi se odredio veći broj bodova za djecu s područja općine u kojoj se nalazi vrtić.
Katica Stefanović, vijećnica:“ Ako su naša djeca upisana u druge vrtiće hoće li se i njima isti iznos sufinancirati?“

Branislav Milinović, općinski načelnik i Marko Ćosić predsjednik Općinskog vijeća su odgovorili da hoće.

  S obzirom da je rasprava završena, predsjednik Općinskog vijeća je dao na glasovanje prijedlog Odluke.

Nakon glasovanja je konstatirao da su članovi Općinskog vijeća s 8 (OSAM) glasova ZA-JEDNOGLASNO donijeli

ODLUKU
O MJERILIMA ZA NAPLATU USLUGA DJEČJEG VRTIĆA „VILA ZVONČICA“ OD

RODITELJA/SKRBNIKA-KORISNIKA USLUGA ZA PEDAGOŠKU GODINU 2026./2027.

KLASA : 601-01/26-01/1

URBROJ : 2178-9-02-26-1

7. Prijedlog Odluke o davanju prethodne suglasnosti na Statutarnu Odluku o I. izmjenama i dopunama Statuta Dječjeg vrtića „Vila Zvončica“
Marko Ćosić, predsjednik Općinskog vijeća je dao riječ predlagatelju.
Marija Tomašević, predsjednica Upravnog vijeća Dječjeg vrtića „Vila Zvončica“  je ispred predlagatelja pojasnila da se ova Odluka donosi iz razloga jer su uočeni nedostaci u već donesenom Statutu Dječjeg vrtića „Vila Zvončica“ te se s ovim prijedlogom isti trebaju ukloniti, to jest Statut se treba dopuniti i izmijeniti.
Rasprave nije bilo pa je predsjednik Općinskog vijeća dao prijedlog Odluke na glasovanje. Nakon glasovanja je konstatirao da su članovi Općinskog vijeća s 8 (OSAM) glasova ZA-JEDNOGLASNO donijeli
O D L U K U

O DAVANJU PRETHODNE SUGLASNOSTI NA 

STATUTARNU ODLUKU O I. IZMJENAMA I DOPUNAMA STATUTA 

DJEČJEG VRTIĆA „VILA ZVONČICA“
KLASA: 601-01/25-01/2

URBROJ: 2178-9-02-26-3

8.  Odluka o davanju prethodne suglasnosti na Pravilnik o izmjenama i dopunama Pravilnika o unutarnjem ustrojstvu i načinu rada Dječjeg vrtića „Vila Zvončica“. 
Marko Ćosić, predsjednik Općinskog vijeća je zamolio predlagatelja da pojasni predloženu točku dnevnog reda.

Ispred predlagatelja je  Marija Tomašević, predsjednica Upravnog vijeća Dječjeg vrtića „Vila Zvončica“ istaknula da se  također zbog utvrđenih nedostataka postojećeg Pravilnika predlaže donošenje ove Odluke. Rasprave nije bilo pa je predsjednik dao na glasovanje prijedlog Odluke. Nakon glasovanja je konstatirao da su članovi Općinskog vijeća s 8 (OSAM) glasova ZA-JEDNOGLASNO donijeli

O D L U K U

O DAVANJU PRETHODNE SUGLASNOSTI NA 

PRAVILNIK O IZMJENAMA I DOPUNI PRAVILNIKA O UNUTARNJEM USTROJSTVU I NAČINU RADA DJEČJEG VRTIĆA „VILA ZVONČICA“

KLASA:  601-01/25-01/3

URBROJ: 2178-9-02-26-4

9. Razno.
Branislav Milinović, općinski načelnik je vijećnike izvijestio da je za proslavu Dana općine Slavonski Šamac utvrđen datum 27.6.2026. godine, predsjednik Općinskog vijeća nažalost zbog posla (radnog odnosa) neće moći biti nazočan svečanoj sjednici stoga će svečanu sjednicu vodit gđa. Kristina Brlečić, zamjenica predsjednika Općinskog vijeća. Svečana sjednica će biti održana u Društvenom domu u Slavonskom Šamcu , prije sjednice se planira polaganje vijenaca kod Spomen obilježja poginulim hrvatskim braniteljima u Kruševici i Slavonskom Šamcu,  na sjednici će biti uručeni pokloni odličnim učenicima koji su svih osam godina osnovne škole završili s odličnim uspjehom.

Katica Stefanović, vijećnica je predložila da se razmisli o kupovini malo drugačijih poklona (npr. laptopa) .
Načelnik je u svom predstavljanju programa za Dan Općine rekao da je organizirana fišijada, a organizator iste će biti NK „Graničar“ Slavonski Šamac, zatim je organiziran koncert Pere Galića i grupe EjSiDiSi , te zajedničko gledanje utakmice Hrvatske nogometne reprezentacije i Gane.

Katica Stefanović, vijećnica je pitala zašto se umjesto paprikašijade organizira fišijada i zašto ju ne organiziraju izviđači kao i do sada.

Načelnik je odgovorio da je to Odluka kluba HDZ-a, a izviđači su se očitovali da ne mogu organizirati fišijadu.

Katica Stefanović, vijećnica je pitala zašto je baš NK „Graničar“ najkompetentniji za organizaciju spomenute fišijade.
Branislav Milinović, načelnik je odgovorio da je to jedna od udruga koje najviše rade, a između ostalog tu je i rad s djecom. Naglasio je da je ponudio udrugu „Amur“ da peku potkove tu večer međutim odbili su jer su već ranije obećali drugoj općini taj dan njihov angažman.

Katica Stefanović, vijećnica:“ Ne želim da se provlači teza da sam protiv Graničara, želim da se javno kaže šta sam to napravila u klubu?“

Načelnik je napustio sjednicu zbog prepirke s vijećnicom Katicom Stefanović, a Marko Ćosić predsjednik Općinskog vijeća je rekao da ne želi da se privatne stvari rješavaju na sjednici.

Josip Vuksanović, vijećnik je rekao da smatra da nije u redu da se privatni problemi rješavaju na sjednicama Općinskog vijeća.
Predsjednik Općinskog vijeća je zaključio 8 sjednicu u 21:44 sati.


ZAPISNIK VODILA:




              PREDSJEDNIK


       Marija Mijić

